Uuel aastal jõustuvad äriseadustiku muudatused, mille kohaselt on võimalik osaühingut asutada  sissemakset tegemata. Osaühingu asutamine sissemakset tegemata on võimalus isikutele, kes soovivad tegeleda äritegevusega, mis ei nõua ettevõtluse alustamisel suuri investeeringuid. Sissemakseta osaühingu puhul ei ole osanikud siiski täielikult vabastatud sissemakse tegemisest, vaid tegemist on nn nõuetepõhiselt asutatud osaühinguga. Sissemakseta osaühing ei ole äriühingu uus liik ning sellele kohaldub osaühingu kohta sätestatu, kuid teatavate erisustega. Selle peamine erinevus seisneb selles, et kui  osaühingu tavapärasel asutamisel kohustub osanik tasuma sissemakse enne osaühingu äriregistrisse kandmist, siis sissemakseta asutamisel kohustub osanik tasuma sissemakse hiljemalt asutamislepingus märgitud aja jooksul. Käesolevas artiklis toome välja olulisimad aspektid, millega peab osanik arvestama osaühingu asutamisel sissemakseta.